**projektas**

**reg. Nr. T-186**

**2.28. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2019 M. kovo 20 D. SPRENDIMO NR. T1-47 „Dėl socialinių paslaugų kainų nustatymo“PAKEITIMO**

2019 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktais, atsižvelgdama į Pasvalio „Riešuto“ mokyklos 2019 m. rugsėjo 4 d. raštą V3-185 „Dėl socialinės globos kainos vaikams ir suaugusiems asmenims iki 29 m. su vidutine negalia 2019 metams tvirtinimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2019 m. kovo 20 d. sprendimą Nr. T1-47 „Dėl socialinių paslaugų kainų nustatymo“:

1.1. pakeisti sprendimo 1.5 punktą ir jį išdėstyti taip:

„1.5. Pasvalio „Riešuto“ mokyklos Socialinės globos padalinyje:“

1.2. pakeisti sprendimo 1.5.1 punktą ir jį išdėstyti taip:

„1.5.1. vaikams ir jaunuoliams su sunkia negalia nuo 7 iki 29 m. amžiaus:“

1.3. papildyti sprendimą 1.5.2 punktu:

„1.5.2. vaikams ir jaunuoliams su vidutine negalia nuo 7 iki 29 m. amžiaus:

1.5.2.1. dienos socialinės globos – 550, 00 Eur per mėn., 1 valandos 3,00 Eur;

1.5.2.2. trumpalaikės socialinės globos (iki 5 parų per savaitę) – 670 ,00 Eur per mėn., 1 paros – 32,00 Eur.“

2. Sprendimas įsigalioja nuo 2019 m. spalio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

R. Ožalinskienė

2019-09-10 tel. ( 8 451) 54 108

Suderinta DVS Nr. RTS-202

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2019 M. KOVO 20 D. SPRENDIMO NR. T1-47 „DĖL SOCIALINIŲ PASLAUGŲ KAINŲ NUSTATYMO“ PAKEITIMO**

**2019-09-10**

Pasvalys

**Problemos esmė.** Pasvalio rajono savivaldybė tarybos 2019 m. liepos 24 d. sprendimu Nr. T1-149 „Dėl Pasvalio specialiosios mokyklos pavadinimo pakeitimo ir nuostatų patvirtinimo“ buvo pakeistas mokyklos pavadinimas ir nustatyta, kad Socialinės globos padalinyje socialinė globa galės būti teikiama sunkią ir vidutinę negalią turintiems neįgaliems asmenims nuo 7 iki 29 metų. Sprendimo pakeitimo esmė: socialinę globą teikianti įstaiga, vadovaudamasi Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 20, 21 ir 32 punktais steigėjui turi pateikti nustatyti socialinės globos kainą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Vadovaujantis patvirtintais naujais mokyklos nuostatais, sprendime pakeistas socialinės globos gavėjų amžius iki 29 metų, asmenims su sunkia negalia kaina nekeičiama. Asmenims su vidutine negalia Pasvalio „Riešuto“ mokykla pateikė paskaičiavimą ir prašo tvirtintitokiaskainas: dienos socialinės globos – 550,00 Eur per mėn., 1 valandos – 3,00 Eur; trumpalaikės socialinės globos (iki 5 parų per savaitę) – 670,00 Eur per mėn., 1 paros – 32,00 Eur. Kainos yra apskaičiuotos pagal metodiką.

**3. Skaičiavimai, išlaidų sąmatos, finansavimo šaltiniai.**

Pasvalio „Riešuto“ mokyklos Socialinės globos padalinyje teikiama socialinė globa, finansuojama iš valstybės biudžeto specialiosios tikslinės dotacijos Savivaldybės biudžetui, asmenų mokėjimų (specialiosios lėšos) sunkios negalios asmenims, vidutinės negalios asmenims iš Savivaldybės biudžeto ir asmenų mokėjimų (specialiosios lėšos).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**6. Sprendimo projekto iniciatoriai.**

Pasvalio „Riešuto“ mokykla.

**7. Sprendimo projekto rengimo metu gauti specialistų vertinimai ir išvados.**

Pasvalio „Riešuto“ mokykla pateikė paaiškinimą ir apskaičiavimą dėl socialinės globos kainų apskaičiavimo ir jų patvirtinimo.

PRIDEDAMA.Pasvalio „Riešuto“ mokyklos raštas, 2 lapai.

Skyriaus vedėja Ramutė Ožalinskienė